cyanic-selkie/wikianc huggingface dataset:
Terrorçu avtomobillər
Müntəzəm istifadə
Əlbəttə, ərəb tərəfi də boş dayanmır. Bombalı avtomobillə ilk hücum nəticəsində Hayfanın yəhudilər yaşayan məhəlləsində 50 nəfər xəsarət alır. 22 fevral 1948-ci ildə bombalı yük avtomobilinin partladılması nəticəsində 90 nəfər ölür, yüzlərlə sakin xəsarət alır. Lakin ərəb və yəhudi məhəllələrinin sıx yerləşməsi bu metodun effektivliyini azaldır. Bu səbəbdən də tərəflər adi silahlarla mübarizəyə üstünlük verirlər. Bombala avtomobil və motosikletlərin ən geniş istifadə edildiyi dövr Vyetnam müharibəsinə təsadüf edir. Partlayıcı qismində isə müharibədə partlamamış sursatlardan istifadə olunurdu.
İkinci dünya Müharibəsi hərbi leksikona yeni bir termin gətirdi – kamikaze. Müharibənin sonlarına yaxın yapon ordusu düşmən hədəflərinə zərbə endirmək üçün təyyarəni birbaşa hədəfə sürən pilotlar yetişdirməyə başladı. Əlbəttə, kamikazelər peşəkarların arasından seçilmirdi və peşəkar da ola bilməzdi. Bu işə əsasən tələbələr cəlb olunurdu. Cəmi üç gün təlim keçən kamikaze elementar biliklərə yiyələnir, təyyarəni yalnız qaldırıb endirə və hədəfin üzərinə sürə bilirdi. Tədqiqatçılar onları terrorçu kimi təsnif etmirlər, çünki kamikazelərin hədəfi yalnız hərbi obyektlər olurdu.
2000-ci il 11 sentyabr isə tarixdə qalacaq dəhşətli terror aktıdır. Hadisə nəticəsində 2750 nəfər həlak oldu. Dünya Ticarət Mərkəzinin təqribən 2 milyon tonluq uçqunlarının yaratdığı toz qatı 3 ay çəkilmədi. Ərimiş metal kütləsi binanın zirzəmisini doldurdu. Ərazini təmizləmək üçün minlərlə insan 8 ay fasiləsiz işlədi. Bu hadisə sübut etdi ki, avtomobildən fərqli olaraq, təyyarə ilə terror həyata keçirərkən silaha ehtiyac yoxdur. On tonlarla kerosinin ətrafa səpələnərək alışması yandırıcı bomba effekti yaradır.
Böyük rezonans doğurmuş bəzi hücumlar
3 yanvar 1972, İngiltərə. Belfastda super marketin qarşısında pivə daşıyan avtomobilin partladılması nəticəsində 63 nəfər şüşə qırıqlarından xəsarət alır. İrlandiya Azadlıq Ordusu məsuliyyəti üzərinə götürür.
Çardaq
thumb|right|250px|Çardaq Çardaq — tavan ilə dam arasında yerləşən boşluq. Çardaqlar əsasən həyət evlərində olur. Evin çardaq hissəsinin otaq kimi istifadə edilməsidə mümkündür. Çardaqlar adətən evdə olan əlavə əşyaların saxlanıldığı və toz ilə əhatə olunmuş bir məkan konseptini xatırladır. Kənd yerlərində çardaqlarda ərzaq və süd məhsullarının sərin formada saxlanılmasında istifadə edilir.
Terrorçu avtomobillər
Böyük rezonans doğurmuş bəzi hücumlar
26 fevral 1993. ABŞ. İçində 680 kq partlayıcı olan yük maşını Dünya Ticarət Mərkəzinin Şimal qülləsinə çırpılır. Məqsəd şimal qülləsini cənub qülləsinin üzərinə uçuraraq minlərlə insanı məhv etmək idi. Əməliyyat uğurlu alınmasa da 6 nəfər ölür, mindən çox insan yaralanır. Partlayış nəticəsində 60 metr diametrdə, 30 metr dərinlikdə krater əmələ gəlir, zirzəmidəki 5 mərtəbə sıradan çıxır. Mərkəz aylarla bağlı qalır. Arxitektorun sözlərinə görə, avtomobil bir qədər də irəliləyə bilsəydi, binadan əsər əlamət qalmayacaqdı.
9 yanvar 1995, Amerika, Oklahoma City. İçində 3200 kiloqram trotil olan yük avtomobili səhər saat 09.02-də partladılır. Partlayış o qədər güclü olur ki, 30 kilometr radiusda binalarda yaşayanlar titrəyişi hiss edir. Hadisə nəticəsində 168 nəfər həlak olur, 800 nəfər xəsarət alır, ətrafdakı 300 bina yararsız hala düşür, minlərlə insan evsiz-eşiksiz qalır.
24 mart 2002, RF, Stavropol diyarı. 50 kiloqram trotil gücündə partlayıcı yüklənmiş VAZ 2103 Mineralnıe Vodı şəhəri bazarına daxil olur. Terror aktı nəticəsində 21 nəfər ölür, 100-dən çox insan xəsarət alır. Eyni gündə qonşu Yessentuki şəhərində bombalı VAZ 2106 yerli yol polis idarəsinin binasına çırpılır, 22 nəfər xəsarət alır. Yenə eyni gündə eyni vilayətin Nevinomınsk şəhərində VAZ 2106-ya baxış keçirərkən 40 kiloqram partlayıcı aşkar olunur.
12 may 2002, RF, Çeçenistan. Qadın kamikaze partlayıcı dolu KAMAZ-ı FTX-nin Terek rayon bölməsinin binasına çırpır. Partlayışda 60 nəfər ölür, 200-dən çox adam xəsarət alır.
20 sentyabr 2008, Pakistan. Partlayıcı dolu yük maşını İslamabaddakı Marriott otelinə çırpılır. 50-dən çox adam, o cümlədən Çexiyanın səfiri həlak olur, 266 nəfər yaralanır. Bina yararsız hala düşür.
9 iyun 2009, Pişəvər. Bomba dolu yük avtomobili Contnental otelə hücum edir, 17 nəfər ölür, 50 nəfər yaralanır. Polis rəisinin dediyinə görə 500 kiloqram trotil gücündə partlayış baş verib.
Avtomobili ixtira edənlər onu yalnız xoş niyyətlə ərsəyə gətirsələr də, pis niyyətli istifadəçilər onu ölümsaçan silaha çevirməyi bacardılar. Göründüyü kimi, bombalı avtomobillərin hədəfi əsasən mülki şəxslər olur. Son zamanlar internetdə bomba hazırlamaq prosedurlarının geniş şərh olunması da problemi ağırlaşdırır. Keçən yay və payız aylarında yeniyetmələrin kustar üsulla hazırlanmış bombalardan xəsarət alması xəbərləri fransız mətbuatının manşetlərini "işğal etmişdi". Daha doğrusu, bomba hazırlama prosedurlarını dəqiq və ardıcıl yerinə yetirə bilməyən bir çox yeniyetmə öz "ixtira"larının qurbanı olmuşdu. Müstəntiqlərin bombanı haradan əldə etmisən sualına isə cavab birmənalı idi: hazırlama qaydasını İnternetdən tapmışam. Həmin dövrdə Google-un fransız versiyasında xəbərlər bölümünə "bombe artisanale" sözünü daxil edərkən faciəli bir mənzərə qarşıya çıxırdı: Fransanın bütün bölgələrində vəziyyət Haqverdiyevin yüz il qabaq yazdıqları ilə eyniyyət təşkil edirdi: "Bomba rabatay, dom Feyzullah bomba prinisli". "Gələcəyin potensial terrorçuları" yetkinlik yaşına çatmadığı üçün hüquqi tədbir də görmək mümkün olmurdu.
Bir fransız təşkilatının hesablamalarına görə 1997-ci ildə cəmi 5 ədəd "cihada çağırış" saytı vardısa, 2008-ci ildə onların sayı minə çatıb. Bu saytlar terrorçunun nəzəri və ideoloji hazırlığı üçün çox sanballı mənbədir.
Söz və fikir azadlığı demokratiyanın ayrılmaz tərkib hissəsi olsa da, bu tip faciə və göz yaşları doğuran "azadlıq" heç kəsə lazım deyil. İşğala və erməni terroruna məruz qalan bir xalq olaraq bu qəbildən olan informasiyaların nə ilə nəticələndiyindən xəbərdarıq.
Şakir Ağakişiyev
Şakir Ağakişiyev (tam adı: Şakir Xandadaş oğlu Ağakişiyev; ) — Qanlı Yanvar şəhidi.
Həyatı
1961-ci il yanvarın 31-də Abşeron rayonunun Sitalçay kəndində anadan olub. Sumqayıt qaz idarəsində çilingər işləmişdir. İki oğlu, bir qızı yadigar qalmışdır: Elçin, Vəfa, Əvəz. 3-cü uşaq atasının ölümündən sonra dünyaya gəlib — 1990-cı il iyunun 21-də. Övladı Elçin 2-ci Qarabağ müharibəsinin iştirakçısıdır.
Qanlı Yanvar faciəsi
Xırdalan pivə zavodunun yanında dostu Mövlamverdinin maşınında odlu silahla vurulmuşdur. Sinəsində beş güllə yarası olmuşdur. Mövlamverdi isə yaralınmışdır.
Ağakişiyev Şakirin həyat yoldaşı Qızbacı xanım hadisənin baş verdiyi günü belə xatırlayır:
''Yoldaşım hər gün işdən saat 18:00-da qayıdırdı. Ancaq 20 Yanvar günü gecikmişdi. Saat 20:00-da işıqlarımız söndü. Hadisənin hansı səbəbdən baş verdiyini bilmədik. Gurultu səsləri gəlirdi.
Sən demə Şakir və dostu Mövlamverdi işdən qayıdanda əliyalın insanların tankların qarşısını alacağını eşidib, Bakıya yola düşüblər. İzdiham dağılandan sonra geri dönəndə yolda tanklarla rastlaşıblar. Yolda tankın “Jiquli”nin üzərindən keçdiyini görəndə maşını qıraqda saxlayıblar. Ancaq buna baxmayaraq, silahlılar avtomobilə 32 güllə atıblar. Bu güllələrdən beşi Şakirə tuş gəlib. O, aldığı güllə yarasından yerindəcə dünyasını dəyişib. Mövlamverdinin isə güllə qoluna dəydiyindən sağ qaldı.''
Mövlamverdinin qohumunun sözlərindən:
Dayım bizə söhbət edir ki, Şakirlə maşında idim. Maşını saxlayıb yaxınlaşıb soruşmaq istədik ki, biz axı silahsızıq, bizdən nə istəyirsiz, niyə gəlmisiz? Onlar heç bizə aman vermədən silahla atəş açdılar. Şakir aldığı güllə yarasından yerindəcə dünyasını dəyişdi. Mən yaralı idim. Onlar bizə yaxınlaşdılar ki, öldüyümüzdən tam əmin olsunlar. Mənim yaralı olduğumu görüb (dayım sarışın idi) "o rus idi, onu nahaq vurduq" deyib uzaqlaşıblar. Dayım deyir ki, Şakirin son sözu indi də yadımdadır: "Axırımızdı Mövlam".''
Yanvarın 21-də gündüz saat 3-də Şakirin meyidi Semaşko adına xəstəxanadan tapılmışdır. Yanvarın 22-də Şəhidlər xiyabanında dəfn edilmişdir.
Biogenetik qanun
Biogenetik qanun – orqanizmlərin fərdi inkişafı (ontogenez) və növlərin təkamül tarixinin (filogenez) qarşılıqlı münasibətlərini izah edən konsepsiya.
Biogenetik qanunun E.Hekkel (Haeckel) orqanizmlərin fərdi və tarixi inkişafı arasındakı asılılığı belə ifadə etmişdir: hər bir orqanizmin ontogenezi onun əcdadının filogenezinin qısa və yığcam təkrarını (rekapitulyasiya) təmsil edir. Hekkelə görə, təkamül prosesində yeni əlamətlərin yaranması orqanizmlərin fərdi inkişafının sonunda yeni mərhələlərin əlavə olunması yolu ilə baş verir, əvvəlki yaşlı vəziyyət isə ondan (sonuncudan) əvvəlki embrional mərhələyə çevrilir. Ontogenezdə əcdad əlamətlərinin təkrarlanması bununla əlaqədardır. Beləliklə, ontogenezin formalaşmasının səbəbi filogenezdir. Fərdi inkişaf sonsuz uzana bilməz, buna görə də filogenetik mərhələlərin embriogenezdə təkrarlanması tədricən qısalmış olur. Ç.Darvin (1859) göstərmişdir ki, təbii seçmə orqanizmlərin ontogenezinin bütün mərhələlərinə təsir edərək onların hər birinin xarici şəraitin xüsusiyyətlərinə uyğunlaşmasına səbəb olur. E.Hekkel rüşeym və sürfələrin spesifik uyğunlaşmasını senogenez adlandırmış, bunların arasında embrional rüşeymlərin formalaşma yerinin dəyişilməsini (heterotopiya), onların inkişafının müddət və templərini (heteroxroniya) ayırd etmişdir. Fərdi inkişafda senogenezin yaranması sayəsində konservativ əlamət və proseslərin təkrarlanma qaydası pozulur. E.Hekkel güman edirdi ki, bütöv filogenetik mərhələlər ontogenezdə ardıcıl təkrarlanır və bunun sayəsində növün tarixi inkişafının gedişini yenidən yaratmaq olar. Bu məqsədlə o, embriologiya, müqayisəli anatomiya və paleontologiyanın nəticələrini tutuşdurmaya əsaslanan üçlü paralellik üsulundan istifadə etməyi təklif etmişdir. Sonralar göstərilmişdir ki, olduqca tez-tez rast gələn senogenezlərə görə orqanizmlərin ontogenezdə inkişafının filogenetik mərhələlərinin tam təkrarlanması mümkün deyildir. Reallıqda yalnız ayrı-ayrı orqanizm və strukturlar üçün rekapitulyasiyalar müşahidə edilir. A.N. Severtsovun filembriogenez nəzəriyyəsinə görə, orqanizmlərin təkamülü fərdi inkişafın istənilən mərhələsinin irsi dəyişkənlikləri əsasında baş verir; filogenez ontogenez ardıcıllıqlarının sırasıdır, Biogenetik qanunun isə orqanizmlərin fərdi və tarixi inkişaf münasibətlərinin yalnız xüsusi halıdır və o, ontogenezin təkamülü zamanı, onun sonuncu mərhələlərinin – anaboliyaların əlavəsi (calağı) vasitəsilə yalnız bəzi orqanlar üçün yerinə yetirilir.
Fokus (Həndəsə)
"Fokus" sözü latın dilində "ocaq", "od" deməkdir. Bu termini elmə Kepler daxil etmişdir(1604). O bu sözü ərəblərdən tərcümə etmişdir. Ərəblər parabolanın foksuna "alışma nöqtəsi", parabolanın özünə isə "alışdırıcı güzgü" deyirlər. Kepler bu termini ellipsin və hiperbolanın fokuslarına da aid etmişdir.
Ədəbiyyat
Xaçın knyazlığı
Xaçın knyazlığı və ya Xaçın məlikliyi  — orta əsrlərdə Azərbaycanın Dağlıq Qarabağ ərazisində mövcud olmuş feodal dövlət. Azərbaycan Sovet Ensiklopediyasına görə, əhalisi əsasən ermənilərdən ibarət idi, lakin müasir Azərbaycan Respublikası ədəbiyyatlarında onların xristian-qıpçaq olduqları iddia edilir.
Qatay
Qatay Xan - türk və altay mifologiyasında zəlzələ ilahı. Qaday və ya Kıtay (Kıday) olaraq da deyilir. Dəmirçi ilahı olaraq da görünür. 40 buynuzlu boğasıyla zəlzələ meydana gətirir. Bu öküz qəzəblənib əsəbiləşdiyini ayaqlarını yerə sürtməyə başlayır beləcə yüngül sarsıntılar olar. Burnundan soluması isə yüngül səslərə çevrilir. Daha çox kızdığında isə ayaqlarını yerə vurur. Daha da qızınca buynuzlarını torpağa keçirib yer üzünü yelləyər. Homurtuları isə zəlzələnin gurultusunu meydana gətirir. Qatay Xan, doqquz davulludur. Tanrıların nəslindən gəlir. Özünə qırmızı inək qurban edilir. Dəmirçilər bu inəyin qanını çəkic, örs, körük kimi alətlərinə sürərlər və heyvanın ürəyini də dəmirçi ocağına atardılar. Dəmirçi ocağında yandırılan mas (palıd) ağacı da müqəddəs sayılır. Dəmirçilərin vasitələri də müqəddəsdir. Bu vasitələrin hər birinin qoruyucu ruhu (iyəsi) tapılar. Heç bir üstün gücün suverenliyi altına girməyi qəbul etməz. Yeraltındakı dəmir evində yaşayır. Yeraltında yaşadığı üçün pis bir varlıq olaraq tanındığı halda əslində xeyriyyəçidir. Ergenekondan dəmir qayanı əridən dəmirçiləri o köməkçi olmuşdur. Dəmirçiliye qəbul mərasimində iştirak edən usta köməkçilərinin gücünü sınamaq üçün onlara zərər verər lakin sonra bu verdiyi zərərləri aradan qaldırır.
Etimologiya
(Qat/Kat) kökündən törəmişdir. Məcaz olaraq yeri göyü bir-birinə qatan mənasını ehtiva edər. Qatılıq və sərtlik məzmununa də malikdir. Monqol Hatah, çətinlik mənası ehtiva edər. Katay Kuman dilində yoldaş, yoldaş deməkdir. Köhnə Türkcə Kat/Kad sözü külək, fırtına, tayfun deməkdir.
Tom və Cerri (41-ci seriya)
Sənin yumurtadan çıxan bəlan — 14 may 1949-cu ildə çəkilmiş Tom və Cerri cizgi filminin seriyasıdır.
Məzmun
Cerri ağcaqayını yuvasına aparır, amma o, Cerrini izləyərək dəliyinə geri dönür. Sonda Cerri ağcaqayının geri dönməsini istəyor və onu intizamsızlığına görə çölə buraxır. Ağcaqayın ümidsizliyə qapılaraq ətrafı gəzməyi başlayır. Tom uzun sul olan "Şezlonq" a oturan zaman ağcaqayın şezlonqun ayağını bir az dənləyir. Tom əsəbiləşir və ağcaqayının üzərinə içkisini tökür. Bu zaman ağcaqayın şezlonqun hər bir ayağını dənləyir və Tom hərəkətsiz vəziyyətdə yerində qalır.
Tom ağcaqayını tutan zaman ağcaqayın "Mama! Mama! Mama! Mama!" adlı sözləri çıxırmağa başlayır. Cerri siçan dəliyindən çıxır və onun yanına gələrək Tomun işinə müdaxilə edir. Cerri Tomu dırmıqla dayandırır. Bu zaman Tom dırmığı əlinə alaraq Cerrin tələyə salır. Ağcaqayın dırmığı dənləyir və Cerri qaçmağı bacarır. Onları izləyən Tom dırmığı Cerriyə və ağcaqayına atır, amma ağcaqayın onu tez dənləyərək dırmığı kiçik sapa çevirir. Tom ağcaqayını udmağa çalışan zaman ağcaqayın onun mədəsini və sonunda dişlərini dənləyərək çölə çıxır. Ardlnca Tom ağcaqayını əliylə tutur və şüşə göbələyiylə dimdiyini bağlayır. Ağcaqayın onu dənləsə də işinə yaramır. Sonra Tom ağcaqayənə teleqraf dirəyinə bağlayır. Lakin ağcaqayın teleqraf dirəyini dənləyir və həmin dirək Tomun başı üzərinə düşür.
Bu zaman ana ağcaqayın peyda olur. Körpə ağcaqayın onu anası olduğunu anlayır və anasına doğru gedir. Cerri qəmgin olsa da, onunla dost olaraq qalır. Ağcaqayınlar uçan zaman bala ağcaqayın Cerrinin yanına geri gələrək, ona öpür və təkrar uçaraq yoluna davam edir.
Patimat Abakarova
Patimat Abakarova (23 oktyabr 1994; Mahaçqala, Dağıstan, Rusiya) — 2010-2012-ci illərdə Rusiya yığmasının heyətində mübarizə aparan, 2012-ci ildən isə Azərbaycan yığmasının heyətində çıxış edən taekvondoçu.
Patimat Abakarova 2015-ci ilin iyununda Azərbaycanda baş tutan I Avropa Oyunlarının bürünc medalına sahib olmaqla, birinci ciddi uğuruna imza atdı.
2016-cı ildə isə Patimat Abakarova ən ciddi uğuruna imza atdı. Braziliyanın Rio-de-Janeyro şəhərində baş tutan XXXI Yay Olimpiya Oyunlarının bürünc medal uğrunda görüşündə Fransa nümayəndəsi Yasmina Əziz üzərində 8:2 hesabı ilə qələbə qazanaraq Olimpiadanın bürünc medalına oldu. Bununla da o, bu idman növü üzrə Olimpiadalarda medal qazanan olan birinci Azərbaycan idmançısı olaraq tarixə düşdü.
Karyerası ərzində 44 beynəlxalq turnirdə mübarizə aparan Patimat Abakarova, onların 8-də qızıl medala, 4-də gümüş medala, 16-da isə bürünc medala sahib olub.
Patimat Abakarova Azərbaycan idmanında xidmətlərinə görə Azərbaycan Prezidenti İlham Əliyevin 29 iyun 2015-ci il tarixli Sərəncamına əsasən "Tərəqqi" medalı ilə, 22 avqust 2016-cı il tarixli Sərəncamına əsasən isə Azərbaycan Prezidentinin fəxri diplomu ilə təltif edilib.
Həyatı
Patimat Serajutdinovna Abakarova 1994-cü il oktyabrın 23-də Mahaçqala şəhərində anadan olub. Milliyyətcə avardır. 1999-cu ildən idmanla məşğul olur. Şəxsi məşqçisi İsmayıl İsmayılovdur.
2013-cü il: Dünya Çempionatında debüt
Patimat Abakarova 2013-cü ilin 4-11 aprelində Azərbaycan yığmasının heyətində İstanbul şəhərində baş tutan təlim-məşq toplanışlarında oldu.
Daha sonra isə Patimat Abakarova 18-22 apreldə Moldovanın Kişinyov şəhərində baş tutan U-21 Avropa Çempionatında mübarizə apardı. Turnirin 1/8 final mərhələsində o, Belarus nümayəndəsini İrina Vetoxinaya 15:4 hesabı ilə qalib gəlsə də, 1/4 final mərhələsində Türkiyə təmsilçisi Fatma Sarıdoğana 1:4 hesabı ilə məğlub oldu və turnirdə mübarizəsini dayandırdı.
2013-cü ilin əsas turniri 15-22 iyulda Puebla şəhərində baş tutan Dünya Çempionatı oldu. İyunun 18-də turnirdə mübarizə aparacaq Azərbaycan yığmasının heyəti məlum oldu. Heyətə 18 yaşlı Patimat Abakarova da cəlb olundu. Dünya Çempionatından əvvəl Azərbaycan yığması Gürcüstanda baş tutan təlim-məşq toplanışlarında oldu. Patimat Abakarova Dünya Çempionatında iyulun 17-də çıxış elədi. 1/32 final mərhələsi çərçivəsində baş tutan birinci görüşdə onun rəqibi Konqo DR nümayəndəsi Rosa Keleju Lujusa oldu. Həmin görüşdə Patimat Abakarova rəqibi üzərində 10:0 hesabı ilə inamlı qələbə qazandı və 1/16 final mərhələsinə adladı. Bu mərhələdə o, Filippin təmsilçisi Nicole Abigail Cham ilə üz-üzə gəldi. Həmin görüşdə 8:0 hesabı ilə qalib gələn Patimat Abakarova, turnirin 1/8 final mərhələsinə adladı. Bu mərhələdə onun rəqibi Misir nümayəndəsi Nur Abdelsalam oldu. Gərgin idman mübarizəsi şəraitində baş tutan görüşdə o, rəqibinə 2:3 hesabı ilə məğlub oldu və Dünya Çempionatında mübarizəsini dayandırdı.
Daha sonra Patimat Abakarova 22-30 sentyabrda İndoneziyanın Palembanq şəhərində baş tutan III İslam Həmrəyliyi Oyunlarında mübarizə apardı və turnirin bürünc medalına sahib oldu.
Patimat Abakarova 2013-cü ilin sonlarında Azərbaycan Çempionatında çıxış elədi və bütün rəqibləri üzərində qələbə qazanaraq turnirin qalibi oldu.
2014-cü il: Avropa Çempionatında debüt
Patimat Abakarova 2014-cü ilin 26-28 fevralında Bəhreynin Manama şəhərində baş tutan "Bahrain Open" beynəlxalq turnirində mübarizə apardı. Turnirin yarım-final mərhələsində o, Misir nümayəndəsi Hussine Nur Əhmədə məğlub oldu və "Bahrain Open" beynəlxalq turnirinin bürünc medalına sahib oldu.
2014-cü ilin əsas turniri 1-4 mayda Azərbaycanda baş tutan Avropa Çempionatı oldu. 2013-cü ildə Azərbaycan Çempionatının qalibi olan Patimat Abakarova, Azərbaycan yığmasının Avropa Çempionatında mübarizə aparacaq heyətinə cəlb olundu. Patimat Abakarova Avropa Çempionatında mayın 2-də çıxış elədi. Avropa Çempionatının 1/8 final mərhələsi çərçivəsində baş tutan birinci görüşdə onun rəqibi Birləşmiş Krallıq nümayəndəsi Georgia Barnes oldu. Həmin görüşdə Patimat Abakarova rəqibi üzərində 12:6 hesabı ilə qələbə qazandı və turnirin 1/4 final mərhələsinə adladı. Bu mərhələdə o, Rusiya Federasiyası təmsilçisi Svetlana İqumenova ilə üz-üzə gəldi. Həmin görüşdə rəqibinə 1:8 hesabı ilə məğlub olan Patimat Abakarova, Avropa Çempionatında mübarizəsini dayandırdı.
Daha sonra Patimat Abakarova Ukraynada baş tutan "Uкraine Open" beynəlxalq turnirində mübarizə apardı. Turnirin yarım-final mərhələsində o, Ukrayna nümayəndəsi Yana Bohovaya 6:0 hesabı ilə qalib gəlsə də, final görüşündə Fransa təmsilçisi Floriane Liborioya 1:4 hesabı ilə məğlub oldu və "Uкraine Open" beynəlxalq turnirinin gümüş medalına sahib oldu.
Patimat Abakarova 25-28 noyabrda Antalya şəhərində baş tutan Klublararası Avropa Çempionatında mübarizə apardı. Gilan İdman Klubunun üzvü olan Patimat Abakarova, turnirin bürünc medalına sahib oldu.
2015-ci il: Avropa Oyunlarında bürünc
thumb|350x350px|alt=|[[Azərbaycan Prezidenti İlham Əliyev I Avropa Oyunlarında mübarizə aparacaq Azərbaycan yığmasının üzvləri ilə görüşən zaman. (08.08.2015)]] Patimat Abakarova 2015-ci ilin 12-15 martda Niderlandın Eyndhoven şəhərində baş tutan "Dutch Open" beynəlxalq turnirində mübarizə apardı. Turnirin yarım-final mərhələsində o, Türkiyə nümayəndəsi Ruqiyyə İldırıma qalib gəlsə də, final görüşündə Serbiya təmsilçisi Tiyana Boqdanoviça 2:8 hesabı ilə məğlub oldu və "Dutch Open" beynəlxalq turnirinin gümüş medalına sahib oldu.
Daha sonra o, 11-12 apreldə Ukraynada baş tutan "Uкraine Open" beynəlxalq turnirində çıxış elədi. Turnirin yarım-final mərhələsində o, Ukrayna nümayəndəsi Anna Sorohaya 1:5 hesabı ilə məğlub oldu və "Uкraine Open" beynəlxalq turnirinin bürünc medalına sahib oldu.
Patimat Abakarova növbəti uğuruna bir həftə sonra — 18-20 martda Moldovanın Kişinyov şəhərində baş tutan "Moldova Open" beynəlxalq turnirində imza atdı. Turnirin yarım-final mərhələsində o, Rusiya Federasiyası təmsilçisi Alexandra Lıçaqinaya 1:2 hesabı ilə məğlub oldu və "Moldova Open" beynəlxalq turnirinin bürünc medalına sahib oldu.
2015-ci ilin əsas turniri 12-18 mayda Rusiyada baş tutan Dünya Çempionatı oldu. Patimat Abakarova Dünya Çempionatında mayın 12-də çıxış elədi. 1/32 final mərhələsi çərçivəsində baş tutan birinci görüşdə onun rəqibi Qazaxıstan nümayəndəsi Anargül Sabir oldu. Həmin görüşdə Patimat Abakarova rəqibi üzərində 4:1 hesabı ilə qələbə qazandı və 1/16 final mərhələsinə adladı. Bu mərhələdə o, Mərakeş təmsilçisi Suhaina Sahib ilə üz-üzə gəldi. Həmin görüşdə 8:2 hesabı ilə qalib gələn Patimat Abakarova, turnirin 1/8 final mərhələsinə adladı. Bu mərhələdə onun rəqibi Rusiya nümayəndəsi Svetlana İqumenova oldu. Ötən il Patimat Abakarova Svetlana İqumenovaya Avropa Çempionatında məğlub olmuşdu. Gərgin idman mübarizəsi şəraitində baş tutan görüşdə Patimat Abakarova bu səfər də rəqibinə məğlub oldu (2:4 hesabı ilə) və Dünya Çempionatında mübarizəsini dayandırdı.
Patimat Abakarova iyunda daha bir nüfuzlu turnirdə — 12-28 iyunda Azərbaycanda baş tutan I Avropa Oyunlarında mübarizə apardı. Patimat Abakarova Avropa Oyunlarında iyunun 16-da mübarizə apardı. 1/8 final mərhələsi çərçivəsində baş tutan birinci görüşündə o, Rusiya Federasiyası nümayəndəsi Alexandra Lıçaqina ilə üz-üzə gəldi. Həmin görüşdə Patimat Abakarova rəqibi üzərində 8:1 hesabı ilə qələbə qazandı və turnirin 1/4 final mərhələsinə adladı. Bu mərhələdə onun rəqibi Yunanıstan təmsilçisi Yoanna Kutsu oldu. Bu görüşdə Patimat Abakarova rəqibi üzərində 4:2 hesabı ilə qələbə qazandı və Avropa Oyunlarının yarım-final mərhələsinə adladı. Bu mərhələdə o, Serbiya nümayəndəsi Tiyana Boqdanoviç ilə üz-üzə gəldi. Gərgin idman mübarizəsi şəraitində baş tutan görüşdə Patimat Abakarova rəqibinə 6:8 hesabı ilə məğlub oldu və mübarizəsini bürünc medal uğrunda görüşdə davam elədi. Bu mərhələdə onun rəqibi İtaliya təmsilçisi Erica Nicoli oldu. Həmin görüşdə Patimat Abakarova 14:0 hesabı ilə inamlı qələbə qazandı və I Avropa Oyunlarının bürünc medalına sahib oldu.
Azərbaycan Prezidenti İlham Əliyevin 29 iyun 2015-ci il tarixli 1299 nömrəli Sərəncamına əsasən I Avropa Oyunlarında qazandığı nailiyyətlərə və Azərbaycan idmanında xidmətlərinə görə Patimat Serajutdinova Abakarova "Tərəqqi" medalı ilə təltif edildi.
Avropa Oyunlarında sonra Patimat Abakarova Cənubi Koreyada baş tutan "Korea Open" beynəlxalq turnirində mübarizə apardı. Turnirin yarım-final mərhələsində o, Tailand nümayəndəsi Çanatip Sonxama 5:6 hesabı ilə məğlub oldu və "Korea Open" beynəlxalq turnirinin bürünc medalına sahib oldu.
Patimat Abakarova, 14-16 avqustda Rusiyada baş tutan Dünya Qran-Prisinin I mərhələsində mübarizə apardı. Turnirin 1/16 final mərhələsi çərçivəsində baş tutan görüşdə o, Çin Taybeyi nümayəndəsi Van-Tinq Lini 8:2 hesabı ilə qalib gəlsə də, 1/8 final mərhələsində Braziliya təmsilçisi Talisca Jeziersi dos Reisa 5:6 hesabı ilə məğlub oldu və turnirdə mübarizəsini dayandırdı.
Daha sonra o, 18-20 sentyabrda Samsun şəhərində baş tutan Dünya Qran-Prisinin II mərhələsində çıxış elədi. Turnirin 1/8 final mərhələsində çərçivəsində baş tutan birinci görüşündə o, İspaniya təmsilçisi Brigitte Yague Enriqeyə 4:6 hesabı ilə məğlub oldu və turnirdə mübarizəsini dayandırdı.
Daha sonra Patimat Abakarova 14-16 avqustda İngiltərənin Mançester şəhərində baş tutan Dünya Qran-Prisinin III mərhələsində mübarizə apardı. Turnirin 1/16 final mərhələsi çərçivəsində baş tutan birinci görüşündə o, Kipr nümayəndəsi Kiriaxi Kuttuxi ilə üz-üzə gəldi. Həmin görüşdə Patimat Abakarova rəqibi üzərində 10:4 hesabı ilə qələbə qazandı və turnirin 1/8 final mərhələsinə adladı. Bu mərhələdə onun rəqibi Braziliya təmsilçisi İris Silva Tanq Sinq oldu. Həmin görüşdə də üstün tərəf Patimat Abakarova oldu — 8:1. Bununla da o, turnirin 1/4 final mərhələsinə adladı. Bu mərhələdə Patimat Abakarova Rusiya nümayəndəsi Svetlana İqumenova ilə üz-üzə gəldi. Gərgin idman mübarizəsi şəraitində baş tutan görüşdə o, rəqibi üzərində 8:4 hesabı ilə qələbə qazandı və Dünya Qran-Prisinin yarım-final mərhələsinə adladı. Bu mərhələdə onun rəqibi Tailand təmsilçisi Çanatip Sonxam oldu. Həmin görüşdə Patimat Abakarova rəqibinə 4:10 hesabı ilə məğlub oldu və Dünya Qran-Prisinin bürünc medalına sahib oldu.
2016-cı il: Rio-de-Janeyro Olimpiadasında bürünc
Patimat Abakarovanın 2016-cı ildə birinci turniri 16-18 yanvarda İstanbul şəhərində baş tutan Avropa Olimpiya Təsnifat Turniri oldu. Tunirin 1/8 final mərhələsində Patimat Abakarova Olimpiya Komandanın nümayəndəsi Dina Puryunus ilə üz-üzə gəldi. Həmin görüşdə Patimat Abakarova rəqibi üzərində 4:1 hesabı ilə qələbə qazandı və turnirin 1/4 final mərhələsinə adladı. Bu mərhələdə onun rəqibi Yunanıstan nümayəndəsi Yoanna Kutsu oldu. Həmin görüşdə Patimat Abakarova rəqibinə 5:1 hesabı ilə qalib gəldi və turnirin yarım-final mərhələsinə adladı. Bu mərhələdə isə onun rəqibi Ukrayna nümayəndəsi İrina Romoldanova oldu. Bu görüşdə də Patimat Abakarova rəqibi üzərində qələbə qazandı (4:1) və turnirin final görüşünə vəsiqə qazandı. Bununla da Patimat Abakarova olimpiya lisenziyasına sahib oldu. Formal əhəmiyyətə sahib olan final görüşündə isə Patimat Abakarova Serbiya nümayəndəsi Tiyana Boqdanoviç ilə üz-üzə gəldi. Gərgin idman mübarizəsi şəraitində baş tutan görüşdə Patimat Abakarova rəqibinə 6:5 hesabı ilə qalib gəldi və Avropa Olimpiya Təsnifat Turnirinin qalibi oldu.
Daha sonra Patimat Abakarova Almaniyanın Bonn şəhərində baş tutan WTF Presidents Cup beynəlxalq turnirində mübarizə apardı. Turnirin yarım-final mərhələsində Rusiya nümayəndəsi Yexaterina Kima qalib gələn Patimat Abakarova, final görüşündə Türkiyə nümayəndəsi Zeliha Ağrışa 0:1 hesabı ilə məğlub oldu və turniri gümüş medalla başa vurdu.
2016-cı ilin birinci nüfuzlu turniri 18-22 mayda İsveçrənin Montrö şəhərində baş tutan Avropa Çempionatı oldu. Tunirin 1/8 final mərhələsində Patimat Abakarova Serbiya nümayəndəsi Draqana Qladoviç ilə üz-üzə gəldi. Həmin görüşdə Patimat Abakarova rəqibi üzərində 6:2 hesabı ilə qələbə qazandı və turnirin 1/4 final mərhələsinə adladı. Bu mərhələdə onun rəqibi Kipr nümayəndəsi Despina Pilavaxi oldu. Həmin görüşdə Patimat Abakarova rəqibinə 4:1 hesabı ilə qalib gəldi və turnirin yarım-final mərhələsinə adladı. Bu mərhələdə isə onun rəqibi Fransa nümayəndəsi Florian Liborio oldu. Bu görüşdə də Patimat Abakarova rəqibi üzərində qələbə qazandı (4:2) və Avropa Çempionatının final görüşünə vəsiqə qazandı. Həlledici görüşdə isə Patimat Abakarova Rusiya nümayəndəsi Tatyana Kudaşova ilə üz-üzə gəldi. Gərgin idman mübarizəsi şəraitində baş tutan görüşdə Patimat Abakarova rəqibinə 4:5 hesabı ilə məğlub oldu və Avropa Çempionatının gümüş medalına sahib oldu.
2016-cı ilin əsas turniri 5-22 avqustda Braziliyanın Rio-de-Janeyro şəhərində baş tutan XXXI Yay Olimpiya Oyunları oldu. Olimpiya Oyunlarında debüt edən 21 yaşlı Patimat Abakarova turnirin favoriti hesab olunmurdu. Patimat Abakarova Rio-de-Janeyro Olimpiadasında avqustun 17-də mübarizə apardı. Onun 1/8 final mərhələsində rəqibi Serbiya nümayəndəsi Tiyana Boqdanoviç oldu. Patimat Abakarova həmin rəqibinə yanvarda İstanbul şəhərində baş tutan turnirin final görüşündə məğlub eləmişdi. Bu səfər də görüş gərgin idman mübarizəsi şəraitində baş tutdu. Nəticədə bu səfər Patimat Abakarova rəqibinə 2:3 hesabı ilə məğlub oldu. Tiyana Boqdanoviçin turnirin final görüşünə vəsiqə qazandığına görə Patimat Abakarova təsəlliverici qrupda mübarizə apardı. Həmin qrupun birinci görüşündə Patimat Abakarovanın rəqibi Çin nümayəndəsi Vu Yinyu oldu. Vu Yinyu 2008 və 2012-ci il olimpiadalarının qalibi olan təcrübəli idmançı idi. Gərgin idman mübarizəsi şəraitində baş tutan görüşdə Patimat Abakarova rəqibinə 5:4 hesabı ilə qalib gəldi və bürünc medal uğrunda görüşə vəsiqə qazandı. Bu görüşdə isə onun rəqibi Fransa nümayəndəsi Yasmin Əziz oldu. Həmin görüş Azərbaycanın Olimpiya Oyunları tarixində əhəmiyyətli görüş oldu. Rəqibi üzərində 8:2 hesabı ilə qalib gələn Patimat Abakarova XXXI Yay Olimpiya Oyunlarının bürünc medalına sahib oldu. Bununla da Patimat Abakarova bu idman növü üzrə olimpiya medalına sahib olan birinci Azərbaycan idmançısı oldu.
Azərbaycan Prezidenti İlham Əliyevin 1 sentyabr 2016-cı il tarixli 2292 nömrəli Sərəncamına əsasən XXXI Yay Olimpiya Oyunlarında qazandığı nailiyyətlərə və Azərbaycan idmanında xidmətlərinə görə Patimat Serajutdinovna Abakarova Azərbaycan Prezidentinin fəxri diplomu ilə təltif edildi.
2017-ci il: İslam Həmrəyliyi Oyunlarında qələbə
thumb|340x340px|alt=|[[Azərbaycan Prezidenti İlham Əliyev Patimat Abakarovaya yeni mənzilin orderini təqdim edən zaman (24.12.2016)]] Patimat Abakarovanın 2017-ci ildə birinci turniri Antalya şəhərində baş tutan Klublararası Dünya Çempionatı oldu. Turnirin final görüşündə Patimat Abakarova Türkiyə nümayəndəsi Zəhra Döşüçuxur üzərində qələbə qazandı və turnirin qızıl medalına sahib oldu.
Daha sonra Patimat Abakarova 12-22 mayda Azərbaycanda baş tutan IV İslam Həmrəyliyi Oyunlarında mübarizə apardı. Patimat Abakarova turnirin 1/4 final mərhələsində Fələstin nümayəndəsi Layan Caber ilə üz-üzə gəldi. Həmin görüşdə Patimat Abakarova rəqibinə 20:8 hesabı ilə qalib gəldi və turnirin yarım-final mərhələsinə adladı. Finala gedən yolda onun rəqibi İran nümayəndəsi Şalmi Südabə Pursadiqi üzərində 15:4 hesabı ilə qələbə qazandı və turnirin final görüşünə vəsiqə qazandı. Həlledici görüşdə onun rəqibi Qazaxıstan nümayəndəsi Aynur Yesbergenova oldu. Final görüşündə də rəqibinə qalib gələn (14:4) Patimat Abakarova IV İslam Həmrəyliyi Oyunlarının qalibi oldu.
2017-ci ilin əsas turniri 24-30 iyunda Cənubi Koreyanın Jeju şəhərində baş tutan Dünya Çempionatı idi. Həmin turnirdə Patimat Abakarova uğursuzluqla üzləşdi. Patimat Abakarova turnirin 1/16 final mərhələsindəcə Serbiya nümayəndəsi Vanya Stanhoviça 4:8 hesabı ilə məğlub oldu və Dünya Çempionatında mübarizəsini başa vurdu.
Patimat Abakarovanın "uğursuzluq zolağı" 22-24 sentyabrda Rabat şəhərində baş tutan Dünya Qran-Prisi turnirində də davam elədi. Patimat Abakarova turnirin 1/8 final mərhələsindəcə Serbiya nümayəndəsi Vanya Stanhoviça məğlub oldu və turnirdə mübarizəsini başa vurdu.
2018-ci il: Avropa Çempionatında bürünc
Patimat Abakarovanın 2018-ci ildə birinci turniri Uкraine Open beynəlxalq turniri oldu. Patimat Abakarova həmin turnirin final görüşündə Ukrayna nümayəndəsi Olqa Proçitayeva üzərində qələbə qazandı və qızıl medalın sahibi oldu.
2019-cu il: Universiada Oyunlarında bürünc
Patimat Abakarovanın 2019-cu ildə birinci turniri Antalya şəhərində baş tutan Turкish Open beynəlxal turniri oldu. Turnirin final görüşündə Patimat Abakarova Türkiyə nümayəndəsi Zəhra Döşüçuxur üzərində qələbə qazandı və turnirin qızıl medalına sahib oldu.
Daha sonra isə Patimat Abakarova Uкraine Open beynəlxalq turnirində mübarizə apardı. Turnirin yarım-final mərhələsində Polşa nümayəndəsi Yeva Yamiolhovsha üzərində 14:11 hesabı ilə qələbə qazanan Patimat Abakarova, final görüşündə də İsrail nümayəndəsi Avişaq Semberqa 10:6 hesabı ilə qalib gəldi və beynəlxalq turnirin qalibi oldu.
2019-cu ilin əsas turniri 15-20 mayda İngiltərənin Mançester şəhərində baş tutan Dünya Çempionatı oldu. Ötən üç Dünya Çempionatında uğursuzluqla üzləşən Patimat Abakarova bu səfər də iddialı nəticə göstərə bilmədi. Patimat Abakarova turnirin 1/16 final mərhələsində Cənubi Koreya nümayəndəsi Pa Hyu-Yina 30:18 hesabı ilə qalib gəlsə də, 1/8 final mərhələsində Xorvatiya nümayəndəsi Kristina Tomiça 4:12 hesabı ilə məğlub oldu və Dünya Çempionatında mübarizəsini başa vurdu.
Daha sonra Patimat Abakarova 2-14 iyulda İtaliyanın Neapol şəhərində baş tutan Universiada Oyunlarında mübarizə apardı. Turnirin 1/16 final mərhələsi çərçivəsində baş tutan birinci görüşündə o, Çin nümayəndəsi Yu Han ilə üz-üzə gəldi. Həmin görüşdə Patimat Abakarova rəqibi üzərində 18:0 hesabı ilə qələbə qazandı və turnirin 1/8 final mərhələsinə adladı. Bu mərhələdə onun rəqibi Rusiya təmsilçisi Victoriya Alexandrova oldu. Həmin görüşdə də üstün tərəf Patimat Abakarova oldu — 11:6. Bununla da o, turnirin 1/4 final mərhələsinə adladı. Bu mərhələdə Patimat Abakarova Almaniya nümayəndəsi Madelina Folqman ilə üz-üzə gəldi. Gərgin idman mübarizəsi şəraitində baş tutan görüşdə o, rəqibi üzərində 5:4 hesabı ilə qələbə qazandı və Universiada Oyunlarının yarım-final mərhələsinə adladı. Bu mərhələdə onun rəqibi Cənubi Koreya təmsilçisi Min A-Ha oldu. Həmin görüşdə Patimat Abakarova rəqibinə 0:1 hesabı ilə məğlub oldu və Univeirsiada Oyunlarının bürünc medalına sahib oldu.
2020-ci il: COVID-19 səbəbilə buraxılan mövsüm
Helsingborg Open beynəlxalq turnirində isə Patimat Abakarova yarım-final mərhələsində Almaniya nümayəndəsi Yuliya Ronena 12:6, final görüşündə isə digər Almaniya nümayəndəsi Madelina Folqmana 10:6 hesabı ilə qalib gəldi və turnirin qalibi oldu.
2020-ci ilin əvvəlindən etibarən bütün dünyanı cənginə alan COVID-19 pandemiyası ilə bağlı bir sıra turnirlər təxirə salındı. Təxirə salınan turnirlər sırasında aprel ayında baş tutmalı olan Avropa Olimpiya Təsnifat Turniri də var idi. Nəhayət 2020-ci il martın 24-də Beynəlxalq Olimpiya Komitəsi (BOK) tərəfindən 2020-ci ilin iyul-avqust aylarında baş tutması nəzərdə tutulan XXXII Yay Olimpiya Oyunlarının 2021-ci ilə təxirə salınması barədə qərar qəbul edildi.
2021-ci il: Olimpiadaya vəsiqə qazana bilməməsi
Patimat Abakarovanın 2021-ci ildə birinci turniri 8-11 apreldə Bolqarıstanın Sofiya şəhərində baş tutan Avropa Çempionatı oldu. Keçən il baş tutmalı olan bu turnir COVID-19 pandemiyası ilə bağlı təxirə salınmışdı. Patimat Abakarova Avropa Çempionatında uğursuzluqla üzləşdi. Patimat Abakarova turnirin 1/8 final mərhələsində İtaliya nümayəndəsi Martina Korelliyə 12:6 hesabı ilə qalib gəlsə də, 1/4 final mərhələsində Fransa nümayəndəsi Liana Musteataya 8:15 hesabı ilə məğlub oldu və çempionatı medalsız başa vurdu.
Daha sonra Patimat Abakarova 6-8 mayda Bolqarıstanın Sofiya şəhərində baş tutan Avropa Olimpiya Təsnifat Turnirində mübarizə apardı. Patimat Abakarovanın "uğursuzluq zolağı" bu turnirdə də davam elədi. Turnirin 1/8 final mərhələsində Fransa nümayəndəsi Liana Musteataya 11:16 hesabı ilə məğlub olan Patimat Abakarova olimpiya lisenziyasına sahib ola bilmədi.
2022-ci il: İslam Həmrəyliyi Oyunlarında bürünc
Patimat Abakarovanın 2022-ci ildə birinci turniri Antalya şəhərində baş tutan Turкish Open beynəlxalq turniri oldu. Həmin turnirin yarım-final mərhələsində Almaniya nümayəndəsi Ela Aydına 2:20 hesabı ilə məğlub olan Patimat Abakarova turniri bürünc medalla başa vurdu.
Daha sonra Patimat Abakarova İranın Kiş adasında baş tutan Fajr Open beynəlxalq turnirinin və Tehran şəhərində baş tutan WTF Presidents Cup beynəlxalq turnirinin bürünc medallarına sahib oldu.
Patimat Abakarova 18-22 mayda İngiltərənin Mançester şəhərində baş tutan Avropa Çempionatında mübarizə apardı. Həmin turnirin 1/8 final mərhələsində Almaniya nümayəndəsi Sufarada Anya Kissalta 8:18 hesabı ilə məğlub olan Patimat Abakarova Avropa Çempionatında mübarizəsini başa vurdu.
Patimat Abakarovanın növbəti turniri İtaliyanın Roma şəhərində baş tutan Dünya Qran-Prisi oldu. Patimat Abakarova həmin turnirin 1/16 final mərhələsində Kot-d'İvuar nümayəndəsi Buma Ferimata Kulibaliyə qalib gəlsə də, 1/8 final mərhələsində İspaniya nümayəndəsi Adriana Kerezo İqlesiasa məğlub oldu və turnirdə mübarizəsini başa vurdu.
8-18 avqustda isə Patimat Abakarova Konya şəhərində baş tutan V İslam Həmrəyliyi Oyunlarında mübarizə apardı. Patimat Abakarova həmin turnirin 1/4 final mərhələsində Niger nümayəndəsi Fəridə Sumanaya qalib gəlsə də, yarım-final mərhələsində Türkiyə nümayəndəsi Ruqiyyə İldırıma məğlub oldu (0:2) və turnirin bürünc medalına sahib oldu.
Patimat Abakarova islamiadadan sonra Albaniyanın Tirana şəhərində baş tutan Albania Open beynəlxalq turnirində mübarizə apardı. Patimat Abakarova həmin turnirin yarım-final mərhələsində İspaniya nümayəndəsi Alma Mariya Perez Parradoya, final görüşündə isə Serbiya nümayəndəsi Tiyana Boqdanoviça qalib gəldi və turnirin qalibi oldu.
2022-ci ilin əsas turniri 14-20 noyabrda Quadalaxara şəhərində baş tutan Dünya Çempionatı oldu. Patimat Abakarova bu səfər də Dünya Çempionatında uğursuzluqla üzləşdi. Patimat Abakarova 1/32 final mərhələsində Yunanıstan nümayəndəsi Anastasiya Kohosiya qalib gəlsə də, 1/16 final mərhələsində İsrail nümayədəsi Avişaq Semberqa məğlub oldu və turnirdə mübarizəsini başa vurdu.
Dövlət təltifləri
thumb|299x299px|alt=|[[Azərbaycan Prezidenti Patimat Abakarovaya Azərbaycan Prezidentinin fəxri diplomunu təqdim edən zaman (01.09.2016)]] Patimat Abakarova Azərbaycan Prezidentinin sərəncamlarına əsasən bir dəfə medal, bir dəfə isə ordenlə təltif edilib.
I Yekaterina
I Yekaterina və ya Yekaterina Alekseyevna (Rusca: Екатери́на Алексе́евна Миха́йлова) (d. 15 aprel 1684, Latqale – ö. 17 may 1727, Sankt-Peterburq) — Rus imperatoru I Pyotrun ikinci xanımı və Rusiya imperatriçası.
Köləlik illəri
Fransız tarixçisi Volterə görə, Yekaterinanın həyatı ən az əri Pyotrun həyatı qədər maraqlıdır. Əsli və sülaləsi haqqında dəqiqi məlumatlar yoxdur. 15 aprel 1684-cü ildə Latviyanın Latqale vilayətinə bağlı Vişki kəndində dünyaya gəlmişdir. İlk adı Marta Helena Skavronskaya idi. Atası polyak kəndli Samuel Skavronski, anası isə alman əsilli Elizabet Morisdir.
Martanın ailəsi 1689-cu ildə vəba epidemiyası səbəbilə vəfat etdi və geridə 5 övlad buraxdı: Kristina, Anna, Karol, Fridrix və Marta. Ən məşhur versiyaya görə, 3 yaşlı Marta bibisi tərəfindən alındı və şimali Latviyaya göndərildi. Burada məşhur teoloq və din xadimi İohan Erns Qlukun evində sığıntı və xidmətçi olaraq qaldı. Məşhur bir din xadiminin yanında xidmət etsə də, ömrü boyunca heç bir təhsil almadı.
Marta çox gözəl bir gənc qız idi. Hətta evində qaldığı Qluk ailəsinin gənc oğluyla aralarında şayələr yayılmağa başlamışdı. Bu səbəblə 17 yaşında ikən İsveçli hərbçi İohan Krusla evləndirildi. Ancaq nigahdan 1 həftə sonra rus qoşunları bölgəni işğal etdi və gənc Yekaterinanın əri öldürüldü. Ev sahibi İohan Qlukun general Boris Şeremetevin xidmətinə girməsi nəticəsində gənc Yekaterina da Moskvaya aparıldı.
Yol boyunca rus ordusunda xidmətçi olaraq istifadə edilən Martanın, şayələrə görə, bu müddət ərzində bir çox ordu generalıyla münasibəti oldu. Ancaq bu söyləntilərin qaynağı hələ də bilinmir. Moskvaya gətirildikdən sonra general Şeremetevin evinə xidmətçi olaraq alınır. Daha sonra Çar Pyotrun ən yaxın adamlarından olan Aleksandr Menşikovun xidmətinə verilir. Məhz çarla da bu evdə ikən tanışmışdır. Bu görüşün 1703-cü ildə baş tutduğu məlumdur. Belə ki, 1704-cü ildə Marta artıq çarın saray heyətində öz yerini tutmuş, hətta ilk övladı olan Pyotru dünyaya gətirmişdi. 1705-ci ildə pravoslavlığı qəbul edən Marta, Yekaterina Alekseyevna adını aldı.
Çarla evliliyi
Heç bir tarixi mənbədə qeyd edilməsə də, Yekaterina və Pyotr 1707-ci ilin sonlarında Sankt-Peterburqda gizlicə evləndi. Bu evlilikedən çarın 12 övladı olsa da, bunlardan yalnız ikisi yetkinlik çağına qədər yaşadı: Anna və Yelizaveta.
Cütlük 19 fevral 1712-ci ildə Müqəddəs İsaak Kafedralında rəsmi bir mərasimlə nigahlandı. Beləliklə, Yekaterina Çar Rusiyasının rəsmi çariçası elan edildi. Ancaq o, Pyotrun ilk xanımı deyildi. Çar boşandıqdan sonra xanımını monastırda qalmağa və rahibə olmağa məcbur etdi. Çarın bu evlilikdən 3 övladı olsa da, bunlardan yalnız vəliəhd Aleksey Pyotroviç yetkinlik yaşına çatmışdı.
Səltənət illəri
1724-cü ildə Yekaterinanın rəsmi tacqoyma mərasimi keçirildi və ölkənin ikinci hakimi olaraq Rusiya imperatriçası elan edildi.
Vəfatından bir il öncə, Pyotrla xanımının münasibəti pisləşdi. Səbəb isə imperatriçanın bəzi dövlət adamlarını dəstəkləyərək siyasi məsələlərə qarışması idi. Bu işdə onun ən yaxın köməkçisi isə çarın keçmiş məşuqələrindən Anna Monsun qardaşı Vilyam Mons idi. O və sarayda yerləşdirdiyi digər bacısı Martyo vasitəsilə dövlət məsələriylə məşğul olan Yekaterinanın bu vərdişləri çarı narahat edirdi. Ancaq bu siyasi qrup çox keçmədən çarın qəzəbinə gəldi və Vilyam Mons edam olundu. Bacısı isə sürgün edildi. Çarla Yekaterina isə bir neçə ay danışmadılar. Çariçayla Vilyam Mons arasında bir sevgi münasibətinin olması barədə şayələr yayılsa da, bu heç vaxt sübut edilmədi.
8 fevral 1725-ci ildə Çar Pyotr geridə vəliəhd buraxmadan vəfat etdi. Dövlət strukturunun qarşı çıxmasına baxmayaraq, Yekaterina saray məmurlarının və bəzi ordu generallarının dəstəyilə taxta çıxdı. Dövlət işlərini, ərinin vaxtilə yaratdığı 6 nəfərlik dövlət komitəsinə həvalə edən Yekaterina dövlət məsələlərindən tamamilə uzaqlaşdı.
Çox keçmədən vərəm xəstəliyinə tutulan çariça qısa zaman sonra Sankt-Peterburqda vəfat etdi. Cənazəsi burada dəfn olundu.
Metaseiulus arceuthobius
—  aləminin  tipinin  sinfinin  dəstəsinin  fəsiləsinin  cinsinə aid heyvan növü.
Alisa möcüzələr ölkəsində (film, 1910)
Alisa möcüzələr ölkəsində — Luis Kerrollun eyniadlı əsəri əsasında hazırlanmış qısametrajlı səssiz filmdir. Alisa rolunu Qledis Hulett ifa edir.
Mikania chlorolepis
— fəsiləsinin  cinsinə aid biki növü.
Aechmea nidularioides
—  aləminin  dəstəsinin  fəsiləsinin  cinsinə aid bitki növü.
Binomial əmsallar
Binomial əmsallar — Nyuton binomunun açılışında alınan çoxhədlinin əmsalları. Yəni düsturunda C_{n}^{k} ədədləri.
Binomial əmsalların aşağıdakı xassəsi var
Bu xassə əsasında Paskal üçbucağı qurulur.Binomial əmsalların bir sıra xassələri var. Məsələn, və s.
Qrip (film, 1954)
Məzmun
Elmi-kütləvi filmdir. Burada qrip xəstəliyinin törəmə səbəblərindən, onun profilaktikasından və müalicə üsullarından bəhs edilir.
Perlamutovıy adası
Perlamutovıy adası — Frans-İosif Torpağına daxil olan ada. İnzibati cəhətdən Arxangelsk vilayətinin Primorski rayonu ərazisinə daxildir. Adı üçbucaq formaya malik olması ilə əlaqədar verilmişdir.
Yerləşməsi
Arxipelaqın şərqində, Qrehem-Bell adasından 200 m aralıda yerləşir. Ada dairəvi formasına malikdir. Diametri 1.5 km-dir. Buzdan azaddır. Adada hündürlük 9-22 metr arasında dəyişir. 22 metrlik zirvə adanın mərkəzində yerləşir.
PhpMyAdmin
phpMyAdmin — MySQL VBİS-inin idarəsi üçün nəzərdə tutulmuş veb-interfeysdən ibarət olan, PHP dilində yazılmış açıq kodlu proqram. PHPMyAdmin sayəsində brauzer vasitəsilə MySQL serverində idarəçilik etmək, SQL sorğuları vermək və cədvəllər və məlumat bazalarının məzumuna baxmaq mümkündür. Proqram bir çox veb-istehsalçılar tərəfindən istifadə edilir.
Bu gün PHPMyAdmin saytların hazırlanmasında geniş tətbiq edilir. Ona görə ki, proqramın istehsalçıları MySQL VBİS-inin bütün yeniliklərini nəzərə alaraq öz məhsulunu daim inkişaf etdirirlər. Proqram GNU General Public License lisenziyasının əsasında yayılır və buna görə bir çox istehsalçılar (məsələn XAMPP, Denwer, AppServ, Open Server) bu proqramı öz layihələri ilə birləşdirirlər.
Kəllə əsası
tam kəllənin aşağı hissəsi hesab olunur, və iki səthi vardır: xarici və daxili, buna görə də kəllənin xarici əsası — və kəllənin daxili əsası —  ayırd edilir. Kəllənin beyin hissəsi süni xətt vasitəsilə iki şöbəyə bölünür: yuxarı hissə — kəllə qapağı — və aşağı hissə — kəllə əsası —. Kəllənin xarici əsası üç şöbəyə bölünür: ın orta və arxa şöbə. Ön şöbə üz skleti sümükləri ilə örtülmüşdür; bu şöbəyə damaq və əng sümükləri müvafiqdir.
Kəllənin daxili əsası
Kəllənin daxili əsası — yəni kəllə əsasının yuxarı za daxili səthi basıqdır və kəllənin xarici əsasına müvafiq olaraq üç şöbəyə — çuxura bölünür: kəllənin ön, orta və arxa çuxurları.
Kəllənin ön çuxuru
Kəllənin ön çuxurunu — alın sümüyünün göz yuvası hissəsi, xəlbir sümüyün xəlbir səfhəsi və əsas sümüyün kiçik qanadları əmələ gətirmişdir.
Kəllənin orta çuxuru
Kəllənin orta çuxuru — böyük beynin gicgah paylarına, görmə qabaraltı nahiyəsinə məxsusdur.
Kəllənin arxa çuxuru
Kəllənin arxa çuxuru — orta çuxurdan arxaya yerləşərəkkəllə boşluğunun qalan hissəsini tutur; burada beyuncik, Varolio körpüsü və beyin ayaqcıqları yerləşir. Bu çuxur ənsə sümüyü, əsas sümüyün cisminin arxa səthi, təpə sümüyünün məməyəbənzər bucağı və gicgah sümüyünün daşlıq hissəsi ilə məməyəbənzər çıxıntısı əmələ gətirir.
Mırdanqa
Mırdanqa (খোল, খোল) (lit. "mrit+anga" = "clay body") və ya mridong(মৃদঙ্গ) — dini musiqi ilə müşayiət üçün şimali və şərqi Hindistanda istifadə edilən iki çiyinli təbil terrakotadır. Bu alətdə ifa etmək üçün əllərin ovuc və barmaqlarını istifadə etmək lazımdır.
Məmmədağa Umudov
Məmmədağa Məmmədəli oğlu Umudov — bəstəkar, professor, Azərbaycan Respublikasının əməkdar incəsənət xadimi (2008).
Təhsili
Umudov Məmmədağa Məmmədəli oğlu 1949-cu il may ayının 27-də Bakının Əmircan kəndində anadan olmuşdur. Orta təhsilini 84 və 97 nömrəli məktəblərdə almışdır. Əmircandakı musiqi məktəbinin tar sinfini bitirmişdir. 1968-ci ildə Asəf Zeynallı adına musiqi texnukumunu bitirmişdir. Daha sonra Azərbaycan Dövlət Konservatoriyasının ifaçılıq fakültəsinin tar ixtisası (1973) və bəstəkarlıq (1977) fakültəsini bitirmişdir. Bəstəkar Cövdət Hacıyevin tələbəsi olmuşdur.